షర్ఫుద్దౌలా

షర్ఫుద్దౌలా ఇబ్నే షాహిద్ () (జననం 16 అక్టోబర్ 1976), అంతర్జాతీయ క్రికెట్ అంపైరు, బంగ్లాదేశ్‌కు చెందిన మాజీ ఫస్ట్-క్లాస్ ఆటగాడు.  పురుషుల అంతర్జాతీయ క్రికెట్‌లో 100 మ్యాచ్‌లకు అంపైర్‌గా వ్యవహరించిన తొలి బంగ్లాదేశ్ అంపైరు. 2023 లో జరిగే ICC పురుషుల క్రికెట్ ప్రపంచ కప్‌కు మ్యాచ్ అధికారిగా ఎంపికైన బంగ్లాదేశ్‌కు చెందిన మొదటి అంపైరు కూడా ఇతను.

ఆటగాడిగా 
1994లో కెన్యాలో జరిగిన 1994 ICC ట్రోఫీలో షర్ఫుద్దౌలా బంగ్లాదేశ్ తరపున మూడు మ్యాచ్‌లు ఆడాడు.  2000, 2001లో ఢాకా మెట్రోపాలిస్ తరపున 10 ఫస్ట్-క్లాస్ క్రికెట్ మ్యాచ్‌లు ఆడాడు.

అంపైరింగ్ కెరీర్ 
అతను 2007 ఫిబ్రవరిలో బారిసల్ డివిజన్, సిల్హెట్ డివిజన్‌ల మధ్య జరిగిన మ్యాచ్‌లో అంపైర్‌గా తన తొలి ఫస్ట్-క్లాస్ ఆటలో నిలబడ్డాడు.

జనవరి 2010లో అతను బంగ్లాదేశ్, శ్రీలంకల మధ్య జరిగిన తన మొదటి వన్‌డే మ్యాచ్‌లో అంతర్జాతీయ స్థాయిలో అంపైరింగు చేసిన పదవ బంగ్లాదేశీగా నిలిచాడు. 

2022 ఫిబ్రవరిలో అతను, న్యూజిలాండ్‌లో జరిగే 2022 మహిళల క్రికెట్ ప్రపంచ కప్ కోసం ఆన్-ఫీల్డ్ అంపైర్‌లలో ఒకరిగా ఎంపికయ్యాడు.   జనవరి 2023లో, అతను 2023 ICC అండర్-19 మహిళల T20 ప్రపంచ కప్ కోసం ఆన్-ఫీల్డ్ అంపైర్‌లలో ఒకరిగా ఎంపికయ్యాడు.  

ఫిబ్రవరి 2021లో, అతను బంగ్లాదేశ్, వెస్టిండీస్ మధ్య ఆడిన రెండు టెస్ట్ మ్యాచ్‌లకు ఆన్-ఫీల్డ్ అంపైర్‌గా ఎంపికయ్యాడు, టెస్ట్ మ్యాచ్‌లలో అధికారిగా వ్యవహరించిన ఐదవ బంగ్లాదేశ్ అంపైర్ అతడు.  

2023 సెప్టెంబరులో, 2023 క్రికెట్ ప్రపంచ కప్‌కు మ్యాచ్ అధికారులలో ఒకరిగా షర్ఫుద్దౌలా ఎంపికయ్యాడు. పురుషుల ప్రపంచ కప్‌కు ఎంపికైన అంపైర్‌లలో ఒకరిగా పేరు పొందిన మొదటి బంగ్లాదేశ్ అంపైర్ అయ్యాడు. 

2023 మార్చిలో, బంగ్లాదేశ్, ఐర్లాండ్ మధ్య జరిగిన 3వ T20I సమయంలో, అతను 100 పురుషుల అంతర్జాతీయ మ్యాచ్‌లలో అధికారిగా వ్యవహరించిన మొదటి బంగ్లాదేశ్ అంపైర్ అయ్యాడు.  

జింబాబ్వేలో 2018 క్రికెట్ ప్రపంచ కప్ క్వాలిఫైయర్ కోసం అతను మ్యాచ్ అధికారులలో ఒకరిగా ఎంపికయ్యాడు.  2018 అక్టోబరులో 2018 ICC మహిళల వరల్డ్ ట్వంటీ20 కోసం పన్నెండు మంది ఆన్-ఫీల్డ్ అంపైర్‌లలో ఒకరిగా ఎంపికయ్యాడు.  2019 అక్టోబరులో యునైటెడ్ అరబ్ ఎమిరేట్స్‌లో జరిగిన 2019 ICC T20 ప్రపంచ కప్ క్వాలిఫైయర్‌లో మ్యాచ్‌లను నిర్వహించే పన్నెండు మంది అంపైర్‌లలో ఒకరిగా అతను నియమితుడయ్యాడు.  జనవరి 2020లో, అతను దక్షిణాఫ్రికాలో జరిగే 2020 అండర్-19 క్రికెట్ ప్రపంచ కప్ కోసం పదహారు అంపైర్‌లలో ఒకరిగా ఎంపికయ్యాడు.

మూలాలు 

జీవిస్తున్న ప్రజలు
1976 జననాలు
క్రికెట్ అంపైర్లు